നഖോൺ സി തമ്മാരത്ത് പർവ്വതനിര

നഖോൺ സി തമ്മാരത്ത് പർവതനിരകൾ (, , ) തെക്കൻ തായ്ലൻഡിലെ മലായ് ഉപദ്വീപിൽ, വടക്ക്-തെക്കൻ ദിശയിൽ സ്ഥിതിചെയ്യുന്ന ഒരു പർവ്വതനിരയാണ്. ഈ പർവതനിരകൾ പലപ്പോഴും ബന്താറ്റ് റേഞ്ച് (ทิวเขาบรรทัด) എന്ന പേരിലും അറിയപ്പെടാറുണ്ടെങ്കിലും ചന്താബുരി പർവതനിരയെ സൂചിപ്പിക്കുന്നതിനും ഇതേ പേര് തന്നെയാണ് ഉപയോഗിക്കുന്നത്.

 സ്ഥാനം 
ഉപദ്വീപിന്റെ പ്രധാന ശ്രേണി കിഴക്കൻ തീരത്ത് കോ ടാവോയിൽ ഏകദേശം 10° 05′ വടക്കൻ അക്ഷാംശത്തിൽ നിന്നാണ് തുടങ്ങുന്നത്. ഇത് കോ ഫാ എൻഗാൻ, കോ സമുയി എന്നിവിടങ്ങളിലൂടെ കിഴക്കൻ തീരത്തെ പ്രധാന ഭൂപ്രദേശത്തേക്ക്, ബാൻഡൺ ബേയുടെ കിഴക്ക് വരെ തുടരുന്നതോടൊപ്പം തീരത്തിന് സമാന്തരമായി മലയൻ പ്രദേശത്തേക്കും പോകുന്നു.

 വിവരണം 
ഈ പർവതനിരകൾക്ക് കിഴക്കുവശത്തായി സ്ഥിതിചെയ്യുന്ന നഖോൺ സി തമ്മാരത്ത് പട്ടണത്തിൻറെ അതേ പേരാണ് പർവ്വത നിരകൾക്കും നൽകിയിരിക്കുന്നത്. പ്രദേശത്തെ ഏറ്റവും ഉയരം കൂടിയ സ്ഥലം 1835 മീറ്റർ ഉയരമുള്ള ഖാവോ ലുവാങ് ആണ്. ടെനാസെറിം മലനിരകളുടെ ഭാഗമാണ് ഈ പർവതനിരകൾ.Avijit Gupta, The Physical Geography of Southeast Asia, Oxford University Press, 2005.  ഫൂക്കറ്റ് പർവതനിരയുടെ കിഴക്കുഭാഗത്തു നിന്ന് ആരംഭിക്കുന്ന ഇത് അതേ ദിശയിൽ തന്നെ ഏകദേശം 60 കിലോമീറ്റർ പടിഞ്ഞാറോട്ട് പോകുന്നു. ശ്രേണികൾക്കിടയിലെ ഒറ്റപ്പെട്ട കൊടുമുടികളിൽ ഏറ്റവും ഉയരമുള്ളത് 1,350 മീറ്റർ ഉയരമുള്ള ഖാവോ ഫാനോം ബെഞ്ചയാണ്."Peninsular Thailand". Travel News, Destinations, Vacations. Retrieved 12 Mar 2015. തെക്ക് ഭാഗത്ത് ഇത് സങ്കലഖിരി പർവതനിരകളായി തുടരുന്നു. 

പർവതനിരകളിൽ നിന്ന് ഉത്ഭവിക്കുന്ന നിരവധി ചെറിയ നദികളിൽ, താപി നദിയാണ് ഏറ്റവും വലുത്. താരതമ്യേന വലിയ മറ്റൊരു നദി ട്രാങ് നദിയാണ്.

ഈ ശ്രേണി ടെനാസെറിം-സൗത്ത് തായ്‌ലൻഡ് അർദ്ധ നിത്യഹരിത മഴക്കാടുകളുടെ പരിസ്ഥിതി മേഖലയിലാണ്..

 സംരക്ഷിത പ്രദേശങ്ങൾ 
നിരവധി ദേശീയ ഉദ്യാനങ്ങൾ പർവതനിരകളിൽ സ്ഥിതിചെയ്യുന്നു.

 തായ് റോം യെൻ ദേശീയോദ്യാനം
 ഖാവോ ലുവാങ് ദേശീയോദ്യാനം
 ഖാവോ നാൻ ദേശീയോദ്യാനം
 നാംടോക്ക് യോങ് ദേശീയോദ്യാനം
 ഖാവോ പു-ഖാവോ യാ ദേശീയോദ്യാനം

 അവലംബം 

 ബാഹ്യ ലിങ്കുകൾ 

 ദേശീയോദ്യാന വിഭാഗം

വർഗ്ഗം:മലായ് ഉപദ്വീപ്
വർഗ്ഗം:തായ്‌ലാന്റിലെ പർവ്വതനിരകൾ
വർഗ്ഗം:Coordinates on Wikidata